# Αρχική σελίδα ΚΕΕΛΠΝΟ

**«Αντιμετώπιση της διστακτικότητας έναντι των εμβολιασμών στην Πρωτοβάθμια Φροντίδα Υγείας: Πρόσφατη γνώση και τεχνικές για μια αποτελεσματική επικοινωνία με τον ασθενή και τον πολίτη»**

**Τετάρτη 18 Δεκεμβρίου 2024**

**13:00 - 15:00 μ.μ.**

Αξιότιμοι Συνεργάτες,

Ο Εθνικός Οργανισμός Δημόσιας Υγείας (ΕΟΔΥ) σε συνεργασία με την 5η Υγειονομική Περιφέρεια Θεσσαλίας & Στερεάς Ελλάδας, σας προσκαλεί να συμμετάσχετε στο 1ο Διαδικτυακό Σεμινάριο (Webinar) με θέμα: «Αντιμετώπιση της διστακτικότητας έναντι των εμβολιασμών στην Πρωτοβάθμια Φροντίδα Υγείας: Πρόσφατη γνώση και τεχνικές για μια αποτελεσματική επικοινωνία με τον ασθενή και τον πολίτη», την **Τετάρτη 18 Δεκεμβρίου 2024** και ώρα **13:00** **μ.μ.**

Το Διαδικτυακό Σεμινάριο  έχει στόχο την ενημέρωση και την εκπαίδευση των ιατρών και των επαγγελματιών υγείας που προσφέρουν υπηρεσίες σε δομές της Πρωτοβάθμιας Φροντίδας Υγείας στις Υγειονομικές Περιφέρειες της Ελλάδας. Ο κύριος στόχος του σεμιναρίου είναι η ενίσχυση της εμβολιαστικής κάλυψης μέσω της ανάπτυξης στρατηγικών για τη μείωση της διστακτικότητας απέναντι στον εμβολιασμό. Μέσω της παροχής εξειδικευμένων γνώσεων και πρακτικών δεξιοτήτων, το διαδικτυακό σεμινάριο θα εξοπλίσει τους επαγγελματίες υγείας με τα απαραίτητα εργαλεία για την αποτελεσματική επικοινωνία με τους ασθενείς, επιδιώκοντας την αντιμετώπιση των ανησυχιών και των επιφυλάξεών τους σχετικά με τον εμβολιασμό.

Το Διαδικτυακό Σεμινάριο, διάρκειας 2 ωρών,  θα αποτελείται από δύο μέρη. Το πρώτο μέρος, με διάρκεια 90 λεπτών, περιλαμβάνει εισηγήσεις-παρουσιάσεις, ενώ το δεύτερο σκέλος, που θα διαρκέσει 20 λεπτά, θα είναι διαδραστικό, καθώς οι συμμετέχοντες θα έχουν τη δυνατότητα να υποβάλλουν ερωτήσεις στους εισηγητές και να λάβουν διευκρινιστικές απαντήσεις.

Προεδρεύοντες της συνεδρίας θα είναι οι εξής:

• Ομ. Καθηγήτρια Μαρία Θεοδωρίδου, Πρόεδρος Εθνικής Επιτροπής Εμβολιασμών

• Ομ. Καθηγητής Χρήστος Λιονής, Ιατρική Σχολή, Πανεπιστήμιο Κρήτης

Σας αποστέλλουμε συνημμένα το Πρόγραμμα του Διαδικτυακού Σεμιναρίου καθώς και το σύνδεσμο που θα πρέπει να ακολουθήσετε και παρακαλούμε όπως αναγράψετε το ονοματεπώνυμό σας.

**Σύνδεσμος Webinar - ZOOM**

<https://us06web.zoom.us/j/85351019858?pwd=b7iT1CLL1pCE8MbYaYnC1DMap0O0FN.1>

Meeting ID: 853 5101 9858

Passcode: 839749

Με εκτίμηση,

Ο Πρόεδρος ΔΣ ΕΟΔΥ

Χρήστος Χατζηχριστοδούλου

Καθηγητής Υγιεινής και Επιδημιολογίας